തിരക്കിയപ്പോള് കൈമലര്ത്തുന്നോ? ആരോഗ്യവകുപ്പിന്റെ ഗുരുതര വീഴ്ച! തലസ്ഥാനത്ത് യുവതിക്ക് രണ്ട് ഡോസും ഒന്നിച്ചു കുത്തി.... കേരളത്തിലെ ആരോഗ്യവകുപ്പിന്റെ ഗുരുതര വീവ്ചയാണ് ഇപ്പോള് പുറത്ത് വന്നിരിക്കുന്നത്. യാതൊരുവിധ മുന്കരുതലും ശ്രദ്ധയുമില്ലാതെ തികച്ചും അശ്രദ്ധമായി കാര്യങ്ങള് കൈകാര്യം ചെയ്യുന്നു എന്നതിനെ സൂചിപ്പിക്കുന്നതാണ് ഇപ്പോഴത്തെ ഈ കൊടും കാര്യസ്ഥത. ഇതിനെതിരെ ഇപ്പോള് അതിശക്തമായ പ്രതിഷേധം തന്നെയാണ് ജനങ്ങള് ഉന്നയിക്കുന്നത്. തലസ്ഥാനത്ത് ഒരു യുവതിക്ക് രണ്ടു ഡോസ് കൊവിഡ് വാക്സിനും ഒരുമിച്ച് കുത്തിവച്ചതായിട്ടാണ് ഇപ്പോള് പരാതി ഉന്നയിക്കുന്നത്. തിരുവനന്തപുരം ജില്ലയിലെ മണിയറയിലാണ് സംഭവം. മലയിന്കീഴ് താലൂക്ക് ആശുപത്രിയിലാണ് അന്തിയൂര്ക്കോണം സ്വദേശിനിയായ യുവതിക്ക് രണ്ടു പ്രാവശ്യം വാക്സീന് നല്കിയത്. അസ്വസ്ഥത അനുഭവപ്പെട്ട യുവതി നിരീക്ഷണത്തിലാണ്. ആദ്യ ഡോസ് വാക്സിന് എടുക്കാന് എത്തിയ യുവതിക്ക് രണ്ട് ഡോഡും ഒരുമിച്ച് കുത്തിവച്ചെന്നാണ് കുടുംബാംഗങ്ങള് ഈയവസരത്തില് ആരോപിക്കുന്നത്. എന്നാല് വാക്സിന് എടുത്തതാണോ എന്ന് യുവതിയോട് ചോദിച്ചിരുന്നുവെന്നും എടുത്തിട്ടില്ലെന്ന് പറഞ്ഞ ശേഷമാണ് കുത്തിവയ്പ്പെടുത്തതെന്നുമാണ് ജീവനക്കാര് പറയുന്നത്. സംഭവത്തെ കുറിച്ച് അധികൃതര് പ്രാഥമിക അന്വേഷണം ആരംഭിച്ചിട്ടുണ്ട്. 25 കാരിക്കാണ് വാക്സിന് രണ്ടു ഡോസും ഒന്നിച്ച് കുത്തിവച്ചത്. യുവതി ഇപ്പോള് ജനറല് ആശുപ്രതിയില് നിരീക്ഷണത്തില് കഴിയുകയാണ്. അതേസമയം, രണ്ട് ഡോസ് കുത്തിവയ്പെടുത്തത് രണ്ടു നഴ്സുമാരാണെന്ന് ആശുപത്രി സൂപ്രണ്ട് ഡോ.ഷീജ വിശദീകരിച്ചു. രണ്ടാമത്തെ ഡോസ് എടുക്കും മുന്പ് ചോദിച്ചപ്പോള് കുത്തിവയ്പെടുത്തില്ലെന്നാണ് യുവതി പറഞ്ഞത്. സൂപ്രണ്ടിന്റെ വാദം നിഷേധിച്ച യുവതിയുടെ അമ്മ, നഴ്സിന് പിഴവു പറ്റിയതാണെന്നും പറഞ്ഞു. ഇതുകൂടാതെ സമാന രീതിയില് മറ്റൊരു സംഭവവും കേരളത്തില് റിപ്പോര്ട്ട് ചെയ്തിട്ടുണ്ടായിരുന്നു. രണ്ടാം ഡോസിന് ചെന്നപ്പോള് 2 ഡോസ് വാക്സീന് വീട്ടമ്മയ്ക്ക് നല്കിയ സംഭവവും ഉണ്ടായിരുന്നു. സാമൂഹികാരോഗ്യ കേന്ദ്രത്തില് 2ാം ഡോസ് കോവിഡ് പ്രതിരോധ വാക്സീന് എടുക്കാന് എത്തിയ വീട്ടമ്മയ്ക്കാണ് 2 ഡോസ് വാക്സീന് നല്കിയത്. വടയാര് കോരപ്പുഞ്ചയില് സരള തങ്കപ്പന് ആണ് ശനിയാഴ്ച ഉച്ചയ്ക്ക് 2.30ന് കോവിഷീല്ഡിന്റെ രണ്ടാം ഡോസ് എടുക്കാന് പോയത്. ആദ്യം ഒരു ഡോസ് എടുത്തു. കുത്തിവയ്പ് എടുത്ത ഭാഗത്ത് പഞ്ഞി വച്ചശേഷം സാരി നേരെ ഇടുന്നതിനിടെ വീണ്ടും നഴ്സ് കുത്തുകയായിരുന്നു എന്ന് സരള പറഞ്ഞു. ആദ്യം ഒന്നു കുത്തിവച്ചതാണെന്നു സരള പറയുമ്ബോഴാണ് നഴ്സിന് അബദ്ധം മനസ്സിലായത്. സരള പിന്നീട് നിരീക്ഷണത്തില് കഴിയുകയായിരുന്നു. ആദ്യം സരളയ്ക്ക് കുത്തിവയ്പ് എടുത്ത ശേഷം ആശുപത്രിയില് ഡെത്ത് സര്ട്ടിഫിക്കറ്റിനു വന്ന ആള്ക്ക് സര്ട്ടിഫിക്കറ്റ് നല്കാന് നഴ്സ് പോയി. മടങ്ങി എത്തിയപ്പോള്, കസേരയില് ഇരുന്നത് കുത്തിവയ്പ് എടുക്കാനുള്ള വേറെ ആളാണെന്നു കരുതിയാണ് രണ്ടാമതും കുത്തിവയ്പ് എടുത്തത് എന്നാണ് നഴ്സിന്റെ വിശദീകരണം എന്ന് മെഡിക്കല് ഓഫീസര് ഡോ. ബിജു പറഞ്ഞു.